|  |
| --- |
| UKMERGĖS RAJONO SAVIVALDYBĖS TARYBA |
|  |
| **SPRENDIMAS** |
| **DĖL UKMERGĖS RAJONO SAVIVALDYBĖS TARYBOS 2019 M. VASARIO 21 D. SPRENDIMO NR. 7-35 „DĖL VIEŠAME AUKCIONE PARDUODAMO UKMERGĖS RAJONO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO PATVIRTINIMO“ PAPILDYMO** |
|  |
| 2020 m. gegužės d.  Nr. |
| Ukmergė |
|  |

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsnio 4 dalimi, Lietuvos Respublikos Vyriausybės 2014 m. spalio 28 d. nutarimu Nr. 1179 patvirtinto Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo 3.1 papunkčiu bei 21 punktu, Ukmergės rajono savivaldybės taryba n u s p r e n d ž i a:

Papildyti Ukmergės rajono savivaldybės tarybos 2019 m. vasario 21 d. sprendimu Nr. 7-35 patvirtintą Viešame aukcione parduodamo Ukmergės rajono savivaldybės nekilnojamojo turto ir kitų nekilnojamųjų daiktų sąrašą (pridedama).

Savivaldybės meras

Projektą parengė:

Turto valdymo ir apskaitos skyriaus

Turto ir įmonių valdymo poskyrio vedėja Daiva Gladkauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Ukmergės rajono savivaldybės tarybos

2020 m. gegužės d. sprendimo Nr.

priedas

**Viešame aukcione parduodamo Ukmergės rajono savivaldybės nekilnojamojo turto ir kitų nekilnojamųjų daiktų sąrašas**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Turto pavadinimas | Unikalus Nr. | Inventorinis Nr. | Pažymėjimas plane | Bendras plotas, kv. m | Likutinė vertė, Eur  (2020-05-31) | Objekto adresas |
| 1 | 2 | 3 | 4 | 5 | 6 | 7 | 8 |
| 1. | **Pastato-gyvenamojo namo 67/100 dalis**  Pastatas-sandėlis  Pastatas-tvartas  Pastatas-tvartas | 8194-0178-1012  8194-0178-1045  8194-0178-1078  8194-0178-1089 | 12000226 | 1A1m  4I1ž  7I1ž  8I1ž | 94,28  4,00  5,00  32,00 | 1046,61 | Ukmergės r. sav., Ukmergės m., Pienių g. 20 |
| 2. | **Negyvenamoji patalpa-garažas (2G1p-1)** | 8192-0000-7011:0001 | 101007/G | 8192-000-7011, 2G1p | 39,30 | 0,00 | Ukmergės r. sav., Ukmergė,  Vasario 16-osios g. 20-1 |
| 3. | **Negyvenamoji patalpa-garažas (2G1p-2)** | 4400-0689-9592:8381 | 101007/G-1 | 8192-0000-7011, 2G1p | 36,49 | 0,00 | Ukmergės r. sav., Ukmergė,  Vasario 16-osios g. 20-2 |
| 4. | **Pastatas-ferma-veršidė** | 4400-5363-4134 | 130870 | 1Ž1/p | 1442,09 | 0,29 | Ukmergės r. sav., Siesikai,  Technikos g. 15 |
| 5. | **Pastatas-mokykla**  Pastatas-sandėlis  Kiti inžineriniai statiniai-kiemo statiniai | 8197-2015-4013  8197-2015-4024  8197-2015-4035 | 101007/1 | 1C2p  2I1p | 322,85  40,00 | 18550,87 | Ukmergės r. sav., Siesikų sen.,  Petronių k.,  Mokyklos g. 4 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS RAJONO SAVIVALDYBĖS TARYBOS 2019 M. VASARIO 21 D. SPRENDIMO NR. 7-35 „DĖL VIEŠAME AUKCIONE PARDUODAMO UKMERGĖS RAJONO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO PATVIRTINIMO“ PAPILDYMO“**

**AIŠKINAMASIS RAŠTAS**

2020 m. gegužės 12 d.

Ukmergė

**1. Sprendimo projekto rengimo pagrindas:**

Lietuvos Respublikos vietos savivaldos įstatymo 18 straipsnio 1 dalis numato, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsnio – valstybės ir savivaldybių nekilnojamųjų daiktų pardavimas viešo aukciono būdu, 4 dalimi – viešame aukcione parduodami į Vyriausybės arba savivaldybės tarybos patvirtintą Viešame aukcione parduodamo valstybės (savivaldybės) nekilnojamojo turto ir kitų nekilnojamųjų daiktų sąrašą arba Atnaujinamo valstybės nekilnojamojo turto sąrašą įtrauktas valstybės ir savivaldybių nekilnojamasis turtas ir kiti nekilnojamieji daiktai. Viešame aukcione parduodamo valstybės ir savivaldybės nekilnojamojo turto ir kitų nekilnojamųjų daiktų sąrašo sudarymo tvarką nustato Vyriausybė).

Lietuvos Respublikos Vyriausybės 2014 m. spalio 28 d. nutarimu Nr. 1179 patvirtinto Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo 3.2 papunktis numato, kad Viešame aukcione parduodamo nekilnojamojo turto ir kitų nekilnojamųjų daiktų sąrašą tvirtina savivaldybės taryba – kai nekilnojamasis turtas ir kiti nekilnojamieji daiktai nuosavybės teise priklauso savivaldybei; 21 punktas, numato, kad Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašą rengianti savivaldybės administracija, įvertinusi savivaldybės nuosavybės teise valdomo nekilnojamojo turto ir kitų nekilnojamųjų daiktų atitiktį Aprašo II skyriaus reikalavimams, parengia Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašo arba šio sąrašo pakeitimo projektą, kuriame nurodomas savivaldybės nekilnojamasis turtas (unikalus numeris, adresas), kiti nekilnojamieji daiktai (juos identifikuojantys duomenys) ir turto (daikto) likutinė vertė. Savivaldybių administracijos gali teikti savivaldybių taryboms siūlymus dėl savivaldybių nekilnojamojo turto ir kitų nekilnojamųjų daiktų išbraukimo iš patvirtinto Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašo, pateikdamos savivaldybių taryboms paaiškinimą, pagrindžiantį būtinybę išbraukti sąraše esantį savivaldybės nekilnojamąjį turtą ar kitą nekilnojamąjį daiktą, ir nurodydamos šio turto panaudojimo tikslus).

**2. Sprendimo projekto tikslas ir esmė:**

Papildyti Ukmergės rajono savivaldybės tarybos 2019 m. vasario 21 d. sprendimu Nr. 7-35 patvirtintą Viešame aukcione parduodamo Ukmergės rajono savivaldybės nekilnojamojo turto ir kitų nekilnojamųjų daiktų sąrašą šiais turto objektais:

1. Pastato-gyvenamojo namo 67/100 dalis, esanti Ukmergėje, Pienių g. 20, su priklausiniais: pastatu-sandėliu, pastatu-tvartu ir pastatu-tvartu, 2020-01-30 sprendimu Nr. 7-20 pripažinti netinkamu (negalimu) naudoti;

2. Negyvenamoji patalpa-garažas (2G1p-1), esantis Ukmergėje, Vasario 16-osios g. 20-1, 2019-08-29 sprendimu Nr. 7-102 pripažintas netinkamu (negalimu) naudoti;

3. Negyvenamoji patalpa-garažas (2G1p-2), esantis Ukmergėje, Vasario 16-osios g. 20-2, 2019-08-29 sprendimu Nr. 7-102 pripažintas netinkamu (negalimu) naudoti;

4. Pastatas-mokykla, esanti Ukmergės r. sav., Siesikų sen., Petronių k., Mokyklos g. 4, nebenaudojama savivaldybės funkcijoms atlikti nuo 2020-01-01. 2020-05 mėn. tarybai teikiamas sprendimas pripažinti nereikalingu;

5. Pastatas-ferma-veršidė 2013-08-23 teismo sprendimu pripažinta Ukmergės rajono savivaldybei nuosavybės teise priklausantis turtas. Šiam pastatui (2019-10-15 įsakymu Nr. 13-1505) suteiktas adresas, 2020-02-21 atlikti kadastriniai matavimai ir 2020-04-03 įregistruotas Nekilnojamojo turto registre. 2020-05 mėn. tarybai teikiamas sprendimas pripažinti nereikalingu.

Parengtas sprendimo projektas įtraukti aukščiau išvardintą nekilnojamąjį turtą į Viešame aukcione parduodamo Ukmergės rajono savivaldybės nekilnojamojo turto ir kitų nekilnojamųjų daiktų sąrašą, kadangi yra nebenaudojamas ir nereikalingas savivaldybės funkcijoms vykdyti.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** -

**4. Sprendimui įgyvendinti reikalingos lėšos ir galimi finansavimo šaltiniai:**

Sprendimo įgyvendinimui lėšos nereikalingos.

**5. Priėmus sprendimą laukiami rezultatai, galimos pasekmės:** Įtraukus šį nekilnojamąjį turtą į parduodamų objektų sąrašą bus pradėtos viešojo aukciono pardavimo procedūros. Neigiamų pasekmių nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** –

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** –

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia\*:** VĮ Turto bankui [info@turtas.lt](mailto:info@turtas.lt), Nacionalinės žemės tarnybos prie Žemės ūkio ministerijos Ukmergės skyriui [ukmerge@nzt.lt](mailto:ukmerge@nzt.lt), seniūnijoms pagal turto buvimo vietą.

**10. Aiškinamojo rašto priedai:**  -

Turto valdymo ir apskaitos skyriaus

Turto ir įmonių valdymo poskyrio vedėja Daiva Gladkauskienė

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.